સામાન્યરીતે દરેક બઇમાન વહેપારી ઇમાનદાર નોકરની ખેવના રાખતો હોય છે.તેમ સંસારનો દરેક દુરાચારી વ્યસની અને અસંસ્કારી વ્યક્તિ પણ સદાયે સદાચારી,નિર્વ્યસની અને સંસ્કારી સંતાનની ઝંખના રાખતો હોય છે.તો આવા દુરાચારી વ્યસની અને અસંસ્કારી માતા-પિતાઓએ સંતાનો પ્રત્યેની ઉમદા આશાઓને સાકાર કરવા ઉત્તમ આચરણ થકી આદર્શ વ્યક્તિત્વ કેળવી સંતાનોના આદર્શ બનવું પડશે જેવીરીતે મોરના ઇંડા ચિતરવા નથી પડતા તેમ સંસ્કારસજ્જ માતા-પિતાના બાળકોને સંસ્કાર સિંચવા નથી પડતા માટે જ કહેવાય છે. કે વડ એવા ટેટા ને બાપ એવા બેટા સંસ્કારએ સમાજનું આગવું આભૂષણ છે. જેના થકી માનવી અને સમાજ બંન્ને શોભાયમાન છે. માટે સંસ્કારભર્યું આચરણ આપણા સૌ માટે અનિવાર્ય છે.